തൊഴിലുറപ്പ് തൊഴിലാളികള്ക്ക് 5000 രൂപ അനുവദിക്കണം വി.ഡി. സതീശന് തിരുവനന്തപുരം: ദേശീയ ഗ്രാമീണ തൊഴിലുറപ്പ് പദ്ധതിയിലെ തൊഴിലാളികള്ക്ക് നിയമാനുസൃതമായ 100 ദിവസത്തേയും പട്ടികവര്ഗ വിഭാഗം തൊഴിലാളികള്ക്ക് 200 ദിവസത്തേയും തൊഴില് നല്കണമെന്ന് പ്രതിപക്ഷ നേതാവ് വി.ഡി. സതീശന്. ഓണക്കാലത്ത് രജിസ്റ്റര് ചെയ്ത എല്ലാ തൊഴിലുറപ്പ് തൊഴിലാളികള്ക്കും 5000 രൂപ വീതം സര്ക്കാര് ഗ്രാന്റായി നല്കണമെന്നും അദ്ദേഹം പറഞ്ഞു. കര്ഷകത്തൊഴിലാളികളുടെ വേതനം തൊഴിലുറപ്പ് തൊഴിലാളികള്ക്കും നല്കുക, ഇ.എസ്.ഐ പദ്ധതി നടപ്പാക്കുക തുടങ്ങിയ ആവശ്യങ്ങളുന്നയിച്ച് തൊഴിലുറപ്പ് തൊഴിലാളി കോണ്ഗ്രസ് ഐ.എന്.ടി.യു.സി നടത്തിയ സമരത്തിന്െറ സംസ്ഥാന തല ഉദ്ഘാടനം സെക്രട്ടേറിയറ്റ് നടയില് നിര്വഹിക്കുകയായിരുന്നു അദ്ദേഹം. തൊഴിലുറപ്പ് തൊഴിലാളി കോണ്ഗ്രസ് ഐ.എന്.ടി.യു.സി പ്രസിഡന്റ് വി.ആര്. പ്രതാപന് അധ്യക്ഷതവഹിച്ചു. എം.എല്.എമാരായ എം. വിന്സന്െറ്, സി.ആര്. മഹേഷ്, വെള്ളനാട് ശ്രീകണ്ഠന്, മലയം ശ്രീകണ്ഠന് നായര്, കെ.എസ്. സേതുലക്ഷ്മി, ഡി. അനിത, പുത്തന്പള്ളി നിസാര്, ആര്.എസ്. വിമല് കുമാര്, ജോയി, അനി, വട്ടപ്പാറ സനല്, കരകുളം ശശി, എ. എസ്. ചന്ദ്ര പ്രകാശ്, എന്നിവര് സംസാരിച്ചു